  Наталия Сильвестрова Удмуртиын ужан арня шорысен зоръёс ӧжытгес луозы, вакчи дыр ӵоже гинэ кӧня ке, куд-ог нуналэ гудыръяса-ӵилекъяса, зороз. Со сярысь улосвыл Гидрометцентрлэн пресс-службаез ивортӥз. Туннэ но ӵуказе интыен вакчи дыръем зоръёс, сильзоръёс ортчозы, гудыръяса-чилекъяса зороз. Арня ӵоже уйин +14…+19 градус возиськоз. 1-тӥ гудырикошконэ нуназе +21…+26 градус луоз. Берло нуналъёсы температура будыны кутскоз, арнялэн шораз +23…+28 градус луоз, удмуртарняе, 4-тӥ гудырикошконэ – +24…+29 градус. Арнялэн пумаз уйин куд-ог ёросъёсын бус луоз. Нырысь-валысь чакланъёсъя, шутэтскон нуналъёсы куазь пӧсь луоз. Тегъёс: куазь Гидрометцентр Удмуртия  